b'\n_START_ARTICLE_\nAgim Ibraimi\n_START_SECTION_\n\xc5\xbdivljenjepis\n_START_PARAGRAPH_\nAgim je makedonski reprezentant albanskega rodu. Njegov tri leta mlaj\xc5\xa1i bratranec Arijan Ademi je tudi makedonski reprezentant in \xc4\x8dlan najtrofejnej\xc5\xa1ega mo\xc5\xa1tva ( GNK Dinamo Zagreb ) na\xc5\xa1ih ju\xc5\xbenih sosedov. Ibraimi je \xc4\x8dlansko kariero za\xc4\x8del v klubu \xc5\xa0kendija v makedonski ligi leta 2005. Leto za tem je prestopil v Red Bull Salzburg v avstrijsko ligo, med letoma 2008 in 2010 pa je igral za Olimpijo v drugi in prvi slovenski ligi. Za tem je igral za Eskisehirspor v tur\xc5\xa1ki ligi, od leta 2011 pa je igral v slovenski ligi, kraj\xc5\xa1i \xc4\x8das za Nafto, nato pa za Maribor. Skupno je v prvi slovenski ligi odigral 171 tekem in dosegel 48 golov. V sezoni 2013-2014 je igral kot posojen igralec Maribora za Cagliari v Serie A in zbral 25 nastopov in dosegel 2 gola. Trenutno igra za kazahstansko Astano.'